Document ID: 32004L0046

Direktiva Komisije 2004/46/ES
z dne 16. aprila 2004
o spremembi Direktive 95/31/ES o E 955 sukralozi in E 962 soli spartama-acusulfama
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 89/107/EGS z dne 21. decembra 1988 o približevanju zakonodaj držav članic o aditivih za živila, ki se smejo uporabljati v živilih, namenjenih za prehrano ljudi [1], in zlasti člena 3(3)(a) Direktive,
po posvetovanju z Znanstvenim odborom za hrano,
ob upoštevanju naslednjega:
(1) Direktiva Komisije 95/31/ES z dne 5. julija 1995 o določitvi posebnih merili čistosti sladil za uporabo v živilih [2] določa merila čistosti za sladila iz Direktive 94/35/ES Evropskega parlamenta z dne 30. junija 1994 o sladilih za živila [3].
(2) Treba je določiti merila čistosti za E 955 sukralozo in E 962 sol aspartama-acesulfama.
(3) Upoštevati je treba specifikacije in analizne postopke za aditive, določene v Codex alimentarius Skupnega strokovnega odbora FAO/WHO za aditive za živila (JECFA).
(4) Direktivo 95/31/ES je zato treba ustrezno spremeniti.
(5) Ukrepi, predvideni s to direktivo, so v skladu z mnenjem Stalnega odbora za prehransko verigo ljudi in zdravstveno varstvo živali -
SPREJELA NASLEDNJO DIREKTIVO:
Člen 1
Priloga k Direktivi 95/31/ES se spremeni v skladu s Prilogo k tej direktivi.
Člen 2
1. Države članice sprejmejo zakone in druge predpise, potrebne za uskladitev s to direktivo, najpozneje do 1. aprila 2005. Besedila teh predpisov in korelacijsko tabelo med predpisi in to direktivo takoj posredujejo Komisiji.
Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
2. Države članice predložijo Komisiji besedila temeljnih predpisov nacionalne zakonodaje, sprejetih na področju, ki ga ureja ta direktiva.
Člen 3
Ta direktiva začne veljati 20. dan po objavi v Uradnem listu Evropske unije.
Člen 4
Ta direktiva je naslovljena na države članice.
V Bruslju, 16. aprila 2004

Labels: 0
3
17